b'\n_START_ARTICLE_\nPortugalilaiset eurokolikot\n_START_PARAGRAPH_\nPortugalilaiset eurokolikot ovat Portugalille ly\xc3\xb6tyj\xc3\xa4 eurokolikoita. Eurokolikoissa arvopuoli on kaikissa euromaissa samanlainen, mutta k\xc3\xa4\xc3\xa4nt\xc3\xb6puolen jokainen euromaa suunnittelee itse omille kolikoilleen. Portugalille kaikki k\xc3\xa4\xc3\xa4nt\xc3\xb6puolet suunnitteli Vitor Manuel Fernandes dos Santos. Yhden ja kahden euron kolikoissa on kuninkaallinen sinetti vuodelta 1144. Viidenkymmenen- kahdenkymmenen- ja kymmenen sentin kolikoissa on kuninkaallinen sinetti vuodelta 1142. Viiden-, kahden- ja yhden sentin kolikoiden kuva-aiheena on kuninkaallinen sinetti vuodelta 1134._NEWLINE_Kaikista Portugalin eurokolikoista l\xc3\xb6ytyy k\xc3\xa4\xc3\xa4nt\xc3\xb6puolelta lis\xc3\xa4ksi EU:n kaksitoista t\xc3\xa4hte\xc3\xa4 sek\xc3\xa4 kolikon valmistusvuosi.'